**RKKP-forskningsadgang - styregruppen**

Dette er en kort vejledning til styregruppens procedure for anmodning om forskningsudtræk.

Styregruppen modtager en autogenereret mail med link til [www.RKKP-forskningsadgang.dk](http://www.RKKP-forskningsadgang.dk) ved nye anmodninger.

Brugernavn: *Arbejdsmail*
Kode: *Personlig*

En ansøgning vil ligge klar i fanen *'Afventer styregruppe'*.
De øvrige faner har til formål at skabe overblik i ansøgningsprocessen for styregruppen.



Styregruppens primære funktion er at bidrage med den faglige kommentering. Ansøgningen skal gennemlæses og kan evt. diskuteres internt i systemet ved hjælp taleboble-ikonet i ansøgningen.



En måde at ”kvittere” for at have læst og accepteret ansøgningen for det enkelte styregruppemedlem er at anføre sit navn i Videregivelsestilladelsens felt *’Hvilke repræsentanter for den faglige styregruppe og/ eller RKKP har vurderet, at de ønskede variable er nødvendige og relevante for studiet?’*



Husk at trykke *’Gem’* hver gang der ændres i tekstfeltet.

Når en ansøgning er færdigkommenteret er ét styregruppemedlem ansvarlig for at færdigbehandle ansøgningen under *'Handlinger'*. Dette er vigtigt for processen, da ansøgningen ellers strander hos Styregruppen.

Vælges handlingen *'Ingen kommentar'* videresendes ansøgningen til kontaktperson uden mulighed for at skrive i fritekstfelt.
Vælges handlingen *'Kommentér ansøgning'* videresendes ansøgningen til kontaktperson og et obligatorisk fritekstfelt bliver synligt, hvor en samlet faglig kommentar indskrives.